Peupeundeuyan

Peupeundeuyan; kumbang air; water beetles; (Dytiscidae) nyaéta sato cai nu asalna tina kulawarga  Dytiscidae. Peupeundeuyan remen katempo hirup di sawah, rawa, balong, jeung sisi susukan. Ngojay atawa nyumput dina sela-sela dapuran paré, écéng, atawa tangkal séjén nu aya di jero cai sakapeung nyanghap ka beungeut cai pikuen nyokot hawa tuluy ngerelep deui.

Pepeundeuyan mibanda kantong husus dina awakna pikeun nunda hawa, nu matak peupeundeuyan mah bisa teuleum kana cai atawa leutak leuwih lila sarta jarang katempo  aya dina beungeut cai.
Kahakanan peupeundeuyan kayaning buruy, cacaing, lauk  nu laleutik (mangsa msih kénéh uceng), sarta sato cai séjén nu ukuranna leutik.

Disakuliah dunnya, pepeundeuyan katiténan mibanda leuwih ti 2000 spesies.
Peupeundeuyan ngan bisa hirup dina cai biasa, lain cai laut atawa cai anta.

Larva
Endog peupeundeuyan nu geus megar, jadi anak peupeundeuyan nu sok disebut uceng/larva.
Larva peupeundeuyan wanguna kawas hileud, buntutna panjang sarta mibanda bulu nu ipis.
Panjang awakna mimiti 1 cm – 5 cm (0,5 – 2,0 in), wujudna  béda pisan jeung peupeundeuyan déwasa.
Dina hariguna bijil suku aya 3 pasang kénca katuhu, éta ogé baruluan.
Atuh huluna dempak tur masagi, mibanda panyapit nu kuat tur gedé magrupakeuan alat pikeun néang hakaneun.
Larva peupeundeuyan ilaharna hirup naplok dina jujukutan cai, daun, sarta naon baé nu aya di jero cai kituna téh bari nungguan mangsa nu ngaliwat ka hareupeunna. 
Mangsa geus manjing ganti kulit, ieu larva ngalelep kana leutak sarta awakna bakal jadi kepompong, engkéna baris bijil tina kepompong téh peupeundeuyan  nu baris nuluykeun hirup nepika déwasa tur endogan deui.

Hama
Sanajan peupeundeuyan tacan kanyahoan ngakan lauk, tapi sahenteuna anakna nu sok disebut uceng; ucrit (basa Indonesia) jadi musuh patani ku alatan sok ngaganggu kana burayak lauk nu ngahaja dipelak.
Peupeundeuyan mibanda kabiasaan hirup karnivora atawa sagala dihakan, timimiti tatangkalan, dangdaunan, nepika sato laleutik nu hirup di jero cai.

Spesies
Peupeundeuya nu hirup salawasna di cai, ti mimiti endog, larva, nepika jadi peupeundeuyan déwasa :
	
 Gyrinidae (Whirligig beetles) 
 Haliplidae 
 Noteridae 
 Amphizoidae 
 Hygrobiidae (Squeak beetles) 
 Meruidae 
 Hydroscaphidae (Skiff beetles).
 Dytiscidae

Dicutat tina

gegeremet